PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)


[bookmark: _Hlk10536589]1. Pripravovaný právny predpis
	Návrh opatrenia Národnej banky Slovenska z ... 2026, ktorým sa mení a dopĺňa opatrenie Národnej banky Slovenska z 5. decembra 2023 č. 9/2023 o registri bankových úverov a záruk.

2. Základné ciele právnej úpravy
	Cieľom tohto opatrenia je zohľadniť návrhy a požiadavky, ktoré vznikli zo strany bankového sektora a Národnej banky Slovenska. Z toho dôvodu návrh opatrenia rozširuje niektoré tabuľky v prílohách o doplňujúce položky „Odvolateľnosť podsúvahových expozícií“, „Typ dlžníka“ a „Zmluvný typ zabezpečenia“. 
Položka „Zmluvný typ zabezpečenia“ umožní z údajov poskytovaných z registra bankových úverov a záruk  vylúčenie tých údajov o zabezpečení, ktoré majú charakter obchodného tajomstva podľa § 17 zákona č. 513/1991 Zb. Obchodný zákonník v znení neskorších predpisov.  
Položka „Typ dlžníka“ bude slúžiť na rozlíšenie hlavného dlžníka a spoludlžníka. 
Položka „Odvolateľnosť podsúvahových expozícií“ spolu s doplnenými vysvetlivkami k atribútom „Hodnota podsúvahových expozícií“ a „Rezervy súvisiace s podsúvahovými expozíciami“ zabezpečí lepšiu identifikáciu kreditného rizika a správne vykazovanie údajov do systému Európskej centrálnej banky AnaCredit na základe nariadenia (EÚ) 2016/867.
	Cieľom je tiež prostredníctvom pridaných poznámok vo vzore formuláru Žiadosti klienta o poskytnutie údajov z registra znížiť chybovosť podaných žiadostí.
[bookmark: _Hlk52439072]
3. Zhodnotenie súčasného stavu
	V súčasnosti opatrenie nereflektuje aktuálne potreby bankového sektora a Národnej banky Slovenska, najmä neumožňuje z poskytovaných údajov vylúčiť údaje o zabezpečení, ktoré majú charakter obchodného tajomstva.
	Podľa v súčasnosti platného znenia opatrenia nie je možné jasne odlíšiť odvolateľné a neodvolateľné podsúvahové expozície, ako aj rozlíšiť hlavného dlžníka od spoludlžníka, pričom takéto upresnenie zlepší preverenie úverovej angažovanosti klientov zo strany bánk, riadenie kreditného rizika a zabezpečí skvalitnenie vykazovania údajov Európskej centrálnej banke. V aplikačnej praxi sa ukázala vysoká chybovosť žiadostí o poskytnutie údajov z IS RBUZ, čo si vyžiadalo doplnenie upresňujúcich informácií vo formulári žiadosti.

4. Spôsob zapojenia verejnosti do prípravy právneho predpisu
	Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.
	Kontaktné údaje:
	Národná banka Slovenska
	Úsek dohľadu a ochrany finančného spotrebiteľa
	Odbor finančných technológií a inovácií
	Imricha Karvaša 1
	813 25 Bratislava
	email: oznamopk@nbs.sk

5. Predpokladaný termín začatia pripomienkového konania
	September 2026

